**ROMÂNIA Proiect JUDEŢUL MUREŞ (nu produce efecte juridice) \***

**MUNICIPIUL TÂRGU MUREŞ**

**Serviciul public administrația serelor, parcurilor și zonelor verzi**

 **Varianta 2**

**Nr. 290 din 16.02.2021SERE PRIMAR,**

**Nr.12710 din 16.02.2021 ADP Soós Zoltán**

 **REFERAT DE APROBARE**

privind înfiinţarea Serviciului Public Ecologie, Peisagistică şi Salubrizare Urbană – instituţie publică de interes local cu personalitate juridică, în subordinea Consiliului Local al Municipiului Târgu Mureş, prin reorganizarea Serviciului Public Administraţia serelor, parcurilor şi zonelor verzi şi preluarea unor servicii din structura Serviciului Public Administraţia Domeniului Public din cadrul Municipiului Târgu Mureş

Având în vedere prevederile Legii serviciilor comunitare de utilități publice nr. 51/2006, precum și extras din cuprinsul studiului de oportunitate privind alegerea metodei de gestiunea a serviciilor de utilități publice în susținerea metodei de gestiune directă - în baza hotărârii de dare în administrare; modalitatea de gestiune în care autoritățile deliberative și executive, în numele unităților administrativ-teritoriale pe care le reprezintă, își asumă și exercită nemijlocit toate competențele și responsabilitățile ce le revin potrivit legii cu privire la furnizarea/prestarea serviciului de salubrizare, respectiv la administrarea, funcționarea și exploatarea sistemelor publice de salubrizare aferente acestora.

În cazul gestiunii directe, autorităţile administraţiei publice locale îşi asumă nemijlocit prestarea serviciului de salubritate şi toate sarcinile şi responsabilităţile, potrivit legii, privind organizarea, coordonarea, exploatarea, finanţarea şi controlul funcţionării serviciului de salubritate, precum şi administrarea sistemului de utilităţi publice aferente.

 Prin gestiunea directă se va obține un raport optim între prețul tarifelor și calitatea serviciilor prestate, în corelare cu nevoile urbane și cu dezvoltarea economică-socială a localității, fiind o modalitate de deținere a controlului direct asupra activităților specifice serviciului de salubrizare. De asemenea, dotarea cu utilaje noi, performante va duce la realizarea unui nivel scăzut de poluare a orașului.

În prezent, Serviciul public administrația serelor, parcurilor și zonelor verzi are în componență:

-Serviciul dendro-floricol

-Formația de întreținere și transport

-Biroul administrativ și desfacere

-Serviciul Parcuri cu Formația I parcuri și Formația II parcuri

-Serviciul administrare fond forestier și spații verzi cu Formația de administrare fond forestier și spații verzi și Formația de gospodărire a spațiilor verzi din cartiere

-Birou de amenajare peisagistică și control spații verzi

Serviciul public administrația domeniului public are în componență:

-Serviciul administrarea domeniului public și privat cu Formația administrativ

-Compartiment patrimoniu public și privat

-Compartiment tehnico-economic

-Biroul Juridic

-Serviciul salubrizare și deszăpezire

-Compartiment de mediu, dezinsecție, deratizare

-Formația de gestionare a câinilor fără stăpân și ecarisaj

-Serviciul siguranța circulației, transport rutier și transport local

-Biroul parcări, garaje și ridicări mașini

În vederea optimizării celor două servicii publice precum și în vederea înființării serviciului public de interes local, se propune transferul Serviciului salubrizare și deszăpezire, Compartiment de mediu, dezinsecție, deratizare, Formația de gestionare a câinilor fără stăpân și ecarisaj în cadrul noii direcții înființate.

Serviciul public Ecologie, Peisagistică și Salubrizare Urbană va avea ca obiect de activitate:

* Administrarea, amenajarea și întreținerea serelor, parcurilor și zonelor verzi;
* Măturatul, spălatul, stropirea și întreținerea căilor publice;
* Curățarea și transportul zăpezii de pe căile publice și menținerea în funcțiune a acestora pe timp de polei sau de îngheț;
* Colectarea cadavrelor animalelor de pe domeniul public și predarea acestora către unitățile de ecarisaj sau către instalațiile de neutralizare;
* Gestiune câini fără stăpân;
* Ecologizare urbană și protecția mediului - Coordonare activitate privind conservarea și protecția mediului înconjurător, dezinfecție, dezinsecție și deratizare.

**În conformitate cu prevederile :**

* Legii nr. 53/2003 - Codul muncii, republicată, cu modificările și completările ulterioare,
* Legea nr. 153/2017 privind salarizarea personalului plătit din fonduri publice,
* Legii nr. 52/2003 privind transparența decizională în administrația publică, republicată,
* art.139, art. 129 alin. 1 și 2 lit. a și b, alin. 3 lit. e, alin. 14, art. 130 alin. 1- 3, art. 196 alin. 1 lit. a, şi ale art. 243, alin. (1), lit. „a” , art. 538-542 din OUG nr. 57/2019 privind Codul administrativ,
* art. 8 alin. (1), art.22 alin.3-4 din Legea serviciilor comunitare de utilități publice nr. 51/2006 republicată, cu modificările și completările ulterioare,
* Legea serviciului de salubrizare a localităților nr. 101/2006 republicată,
* Legea nr.211/2011 privind Regimul deșeurilor,

propunem următoarele modificări:

1. Din cele două compartimente din cadrul Serviciului public administrația domeniului public, mai exact Serviciul salubrizare și deszăpezire şi Compartiment de mediu, dezinsecție, deratizare vor trece în subordinea directorului, sub denumirea de Serviciul salubrizare și deszăpezire şi Compartimentul de mediu, dezinsecție, dezinfecție și deratizare alături de Serviciul Parcuri şi întreţinere spaţii verzi (compus din Formația I parcuri, Formația II parcuri, Formaţia I spaţii verzi şi Formaţia II spaţii verzi) și Biroul de amenajare peisagistică și control spații verzi, iar Formația de gestionare a câinilor fără stăpân și ecarisaj va trece în subordinea directorului adjunct sub denumirea de Birou de gestionare câini și ecarisaj, la noul Serviciu public Ecologie, Peisagistică și Salubrizare Urbană.

2. Se comasează Serviciul parcuri cu Serviciul administrare fond forestier şi spaţii verzi rezultând un nou serviciu, respectiv Serviciul parcuri şi întreţinere spaţii verzi.

3. Formaţia de administrare fond forestier şi spaţii verzi îşi modifică denumirea în Formaţia I spaţii verzi.

4. Formația de gospodărire a spațiilor verzi din cartiere își modifică denumirea în Formația II spaţii verzi.

6. În subordinea directorului adjunct trec Serviciul dendro-floricol, Formaţia de întreţinere şi transport şi se înfiinţează un nou serviciu respectiv Serviciul financiar- contabil, resurse umane şi administrativ.

Noua organigramă propusă pentru Serviciul public Ecologie, Peisagistică și Salubrizare Urbană va avea următoarea componență:

1.Serviciul parcuri şi întreţinere spaţii verzi:

- Formația I parcuri: 1 funcție contractuală de conducere – șef formație și 8 funcții contractuale de execuție

- Formația II parcuri: 1 funcție contractuală de conducere – șef formație și 10 funcții contractuale de execuție

- Formația I spaţii verzi - 1 funcție contractuală de conducere – șef formație și 10 funcții contractuale de execuție

- Formația II spaţii verzi - 1 funcție contractuală de conducere – șef formație și 10 funcții contractuale de execuție

2. Biroul de amenajare peisagistică și control spații verzi – 1 şef birou 6 funcții contractuale de execuție;

3. Serviciul salubrizare, deszăpezire - 1şef serviciu şi 14 funcții contractuale de execuție;

4. Compartimentul de mediu, dezinsecție, dezinfecție și deratizare cu 3 funcții contractuale de execuție

5. Biroul de gestionare câini și ecarisaj - 1 şef birou și 5 funcții contractuale de execuție

6. Serviciul dendro-floricol - 1şef serviciu şi 15 funcții contractuale de execuție

7. Formația de întreținere și transport - șef formație și 15 funcții contractuale de execuție

8. Serviciul financiar- contabil, resurse umane şi administrativ – 1 şef serviciu şi 10 funcții contractuale de execuție.

Numărul total de funcții contractuale va fi 119 posturi din care 13 posturi vor fi de conducere și 106 posturi de execuție.

Văzând Hotărârea nr.11 din 28.01.2021 a Consiliului local al Municipiului Târgu Mureș privind aprobarea Regulamentului și a Studiului de oportunitate pentru efectuarea serviciului public de salubrizare stradală și deszăpezire în Municipiul Târgu Mureș și având în vedere cele menționate mai sus, se apreciază că gestiunea directă a serviciului de salubrizare stradală și deszăpezire asigură posibilitatea dezvoltării și modernizării sistemului public de salubrizare, creează obținerea celui mai bun raport calitate cost precum și un control direct al Consiliului Local astfel, propunem reorganizarea celor două servicii publice, în subordinea Consiliului Local Târgu Mureș și al Primarului Municipiului Târgu Mureș cu denumirea Serviciul public Ecologie, Peisagistică și Salubrizare Urbană - instituție publică de interes local cu personalitate juridică.

 **Director,**

 **DANIEL LAJOS**

**Director,**

**MOLDOVAN FLORIAN**

 **Director executiv adjunct**

 **IJAC DANA**

 **ÎNTOCMIT**

 **GASPAR DIANA SSRU**